คาเฟ่บ้านสวน กลางธรรมชาติทุ่งนา - ปลาคาร์ฟแฟนซี
ชาวยะลาพาครอบครัว เที่ยวคาเฟ่ มารีบ้านสวน ป้อนอาหารปลากันอย่างสนุกสนาน เจ้าของร้านคือ นายสนกิบลี ลาโหยด และนางสาวมารียะห์ แอบากอ สองสามีภรรยา ได้หันมาเปิดบ้านสวน เป็นคาเฟ่ ขายเมนูกาแฟ อาทิ อเมริกาโน่ ม็อคค่า คาปูชิโน เมนูโซดา เมนูชา นม รสชาติอร่อย รวมถึงขนมทานเล่น อาทิ นัทเก็ต เฟรนฟราย กรือโป๊ะ ไส้กรอก ข้าวต้ม เล็กๆ ใจกลางเมืองยะลา  เพื่อสร้างบรรยากาศธรรมชาติกลางทุ่งนา นั่งฟินๆ เย็นสบาย ให้กับประชาชน ซึ่งจุดเด่นของที่นี่ นอกจากพื้นที่ที่กว้างขวางในเนื้อที่ 2 ไร่ ท่ามกลางธรรมชาติ มุมเซลฟี่ที่สุดสวยแล้ว สิ่งที่ดึงดูดใจ เด็กๆ พ่อ แม่ ผู้ปกครองก็จะเป็นการได้นั่งป้อนอาหารให้ปลาคาร์ฟ  ปลาแฟนซีสีสันสวยงามกว่า 700 ตัว ที่มีความเชื่อง ซึ่งเจ้าของได้ประคบประหงมเลี้ยงไว้ในสระที่ขุดไว้  มาร่วม 1 ปี  นายสนกิบลี ลาโหยด  เล่าให้ฟังว่า ตอนแรกที่เข้ามาอยู่ที่นี่เมื่อปี 2560 ที่แห่งนี้เป็นทุ่งนา ก็ได้มาปรับพื้นที่ขุดสระ 1 งาน เลี้ยงปลาคาร์ฟ เพื่อไว้ขาย ปลูกบ้านเป็นที่อยู่อาศัย รวมทั้งปลูกต้นไม้ให้เป็นธรรมชาติมากที่สุด สร้างบ้านสวน บ้านที่เต็มไปด้วยธรรมชาติ  ในสิ่งที่เรารักธรรมชาติ รักปลา แบบธรรมชาติ ทำครั้งแรก เพื่อพักผ่อน พอทำไปเรื่อยๆ มีเพื่อนฝูงเข้ามา ก็ได้แนะนำให้ลองเปิดเป็นคาเฟ่  หลังเปิดมาได้ 5-6 วัน ปรับปรุงมาเรื่อยๆ กระแสตอบรับจากลูกค้าดีเกินคาด เพิ่มขึ้นเรื่อยๆ โดยทางร้านจะมีแนวคิด เน้นธรรมชาติ เอกลักษณ์ท้องถิ่น ให้มากที่สุด ให้คนได้ผ่อนคลายที่สุดมาที่นี่ มีความสุข ผ่อนคลายสัมผัสกับธรรมชาติ เป็นสิ่งที่ทางร้านอยากให้กับผู้ที่มาเยี่ยมชมเราผู้ที่สนใจ สามารถแวะเวียนไปสัมผัสบรรยากาศ ธรรมชาติ ได้ที่ มารีบ้านสวน อยู่ที่ ม.8 ตำบลบุดี อำเภอเมือง จังหวัดยะลา ห่างจากตัวเมืองยะลา ไปประมาณ 4 กม. หากไปไม่ถูกสามารถติดต่อได้ที่ 083 1227705 หรือติดต่อได้ที่ เพจมารีบ้านสวน